روجو شيوحدين على مواقع التواصل الاجتماعي، ومن خلال تطبيق “واتساب” خصوصا، واحد الصورة زائفة لشريط إخباري فقناة “ميدي1 تيفي”، بحيت تمت إعادة تركيب طيكسط جديد فوق الشريط، ويمكن لاي واحد يكتشف هذشي غير بملاحظة بسيطة لهذ الشريط، وكيفاش الخط ديالو مبدل على المألوف. هذ الناس هذو كتبو، فهذ الشريط الأحمر، بللي الحجر الصحي فالمغرب غدي يمتد حتى لشهر يوليوز 2020، لكن هذ الخبار لا أساس ليه من الصحة، وماكاينة لحد الساعة حتى شي حاجة رسمية كتقول بللي الحجر غيتمدد ولا لا. وكانت وزارة الداخلية، فبيان مشترك ليها مع وزارة الصحة، علنات بللي الحجر الصحي غادي يستمر حتى ل20 من هذ الشهر، وغالبا إلى كان شي تمديد، غادي تصدر بلاغ رسمي جديد. 
فايك نيوز. رد بالك.. شي وحدين كيروجو خبر امتداد الحجر الصحي حتى ليوليوز.. هادشي كذوب